**Selected Ambient Works 85–92** הוא אלבום הבכורה של אפקס טווין, הכינוי של המוזיקאי האלקטרוני הבריטי ריצ'רד ד. ג'יימס. האלבום יצא לאור ב-9 בנובמבר 1992 דרך אפולו רקורדס, חברת בת של חברת התקליטים הבלגית R&S Records. האלבום מורכב מרצועות טכנו אמביינט שהוקלטו על גבי קלטות, ככל הנראה משנת 1985, כאשר ג'יימס היה בן שלוש עשרה עד ארבע עשרה. עם יציאתו זכה האלבום לשבחים רבים. האלבום נכנס למצעד אלבומי הדאנס הבריטיים במקום ה-6 ב-26 בדצמבר 1992.

ב-2012, Selected Ambient Works 85–92 נבחר כהאלבום הגדול ביותר של שנות ה-90 על ידי מגזין Fact. האלבום נכנס מחדש למצעד הדאנס מיד לאחר יציאת אלבומו של אפקס טווין משנת 2014, Syro. ג'יימס המשיך את האלבום ב-1994 עם Selected Ambient Works Volume II*.*

רקע
---

ג'יימס החל להתנסות בכלי נגינה, כגון הפסנתר המשפחתי, בגיל צעיר. לאחר מכן הוא יצר מוזיקה באמצעות ספקטרום סינקלייר וסמפלר, וגם החל להרכיב מחדש ולשנות סינתיסייזרים משלו. ג'יימס אמר שהוא הלחין מוזיקת אמביינט בשנה שלאחר מכן. בראיון למגזין Q בשנת 2014, ג'יימס הצהיר כי שיר האמביינט "i" יצא מההקלטות המוקדמות הללו. כנער צבר ג'יימס קהל מעריצים כדי ג'יי בפונדק שייר הורס בסנט אייבס, עם טום מידלטון בפונדק בוג'י בקרנטוק ובחופים סביב קורנוול. בקורנוול קולג' בשנים 1988–1990 לקבלת דיפלומה לאומית בהנדסה. על לימודיו אמר כי "מוזיקה ואלקטרוניקה הלכו יד ביד".

האלבום הראשון של ג'יימס, תחת הכינוי של אפקס טווין (Aphex Twin), היה המיני-אלבום Analogue Bubblebath משנת 1991 בחברת התקליטים מייטי פורס. בשנת 1991, ג'יימס וגרנט וילסון-קלארידג' ייסדו את חברת התקליטים ריפלקס רקורדס (Rephlex Records) כדי לקדם "חדשנות בדינמיקה של האסיד - ז'אנר אהוב ולא מובן של מוזיקת האוס שנשכח על ידי אחדים ואכן חדש לאחרים, במיוחד בבריטניה". הוא כתב את "Digeridoo" כדי לנקות את הקהל שלו אחרי רייב. אף על פי שעבר ללונדון כדי לקחת קורס אלקטרוניקה בקינגסטון פוליטכניק, הוא הודה בפני דייוויד טופ שלימודי האלקטרוניקה שלו נזנחו בעודו מחפש קריירה בז'אנר הטכנו. בעודו מופיע במועדונים ועם קהל מעריצים מחתרתי קטן, ג'יימס הוציא את Selected Ambient Works 85-92, שהוקלט ברובו לפני שהחל לתקלט והורכב משירים אינסטרומנטליים שהיו בעיקר מכווני ביט. ג'יימס הצהיר מאוחר יותר כי השירים באלבום הבכורה שלו "היו רק שירים שהחברים שלי בחרו, כאלה שהם אוהבים להירגע איתם".

מוזיקה
------

Selected Ambient Works 85–92 הוקלט בין השנים 1985 ל-1992 (החל כשג'יימס היה בן ארבע-עשרה) תוך שימוש בציוד תוצרת בית שנבנה מסינתיסייזרים סטנדרטיים, כמו גם ממכונות תופים. איכות הצליל תוארה כירודה בשל הקלטתה על קלטת שניזוקה על ידי חתול.

רצועות שונות משתמשות בסמפלים: "We Are the Music Makers" כולל דקלום של ג'ין ויילדר לשיר "We are the music makers, and we are the dreamers of dreams" מתוך שירו של ארתור אושונסי "Ode", מתוך הסרט וילי וונקה ומפעל השוקולד משנת 1971. "Green Calx" מכיל דוגמאות מהסרט רובוקופ משנת 1987 ומהשיר "Fodderstompf" משנת 1978 של Public Image Ltd, כמו גם עיוות של כותרות הפתיחה של סרטו של ג'ון קרפנטר משנת 1982 היצור.

עטיפה
-----

עטיפת האלבום מציגה באופן בולט את הסמל של אפקס טווין, שעוצב על ידי פול ניקולסון שהיה גם רקדן במה בכמה מהופעותיו החיות של ג'יימס בתקופה זו. ניקולסון הצהיר כי כוונת הצמד עבור הלוגו הייתה להיות צורה "אמורפית ורכה" עם "ללא קווים חדים". לדברי ג'יימס, זה היה מאמץ משותף: "הוא תכנן את הכל אבל אני הדרכתי, כמו 'לא עוד ככה, כן יותר ככה' וכו'. היו לא מעט חזרות לפני שהייתי מאושר. הייתי גם מספיק נבון כדי לקנות ממנו את הזכויות, עם הליש"ט האחרון שלי, הייתי עדיין סטודנט, כי ידעתי שזה יהיה מאוד חשוב לי וגם לא רציתי שום ויכוחים בהמשך הדרך". ג'יימס גם הציע שהיא מייצגת סיגל.

שחרור
-----

Selected Ambient Works 85–92 יצא לאור ב-9 בנובמבר 1992 על ידי אפולו רקורדס, חברת הבת של חברת התקליטים הבלגית R&S Records. בבריטניה הוא היה זמין תחילה רק באמצעות יבוא מכיוון שעסקת רישוי בין R&S ו-Outer Rhythm קרסה מוקדם יותר השנה. האלבום היה התקליט הראשון שיצא על ידי R&S בבריטניה לאחר שהחברה החלה את פעילותה במדינה במקום להעניק רישיון לחברת תקליטים אחרת. ג'יימס עזב את חברת התקליטים R&S לאחר יציאת האלבום, כיוון שחתם בחברת התקליטים ווארפ ורצה להתמקד בחברת התקליטים שלו ריפלקס רקורדס.

רשימת רצועות
------------

כל הרצועות נכתבו על ידי ריצ'רד ד. ג'יימס

| *Selected Ambient Works 85–92* |
| --- |
| מס' | שם | משך |
| 1. | Xtal | 4:54 |
| 2. | Tha | 9:06 |
| 3. | Pulsewidth | 3:46 |
| 4. | Ageispolis | 5:23 |
| 5. | i | 1:17 |
| 6. | Green Calx | 6:05 |
| 7. | Heliosphan | 4:51 |
| 8. | We are the music makers | 7:43 |
| 9. | Schottkey 7th Path | 5:08 |
| 10. | Ptolemy | 7:10 |
| 11. | Hedphelym | 6:00 |
| 12. | Delphium | 5:26 |
| 13. | Actium | 7:32 |
| **משך כולל:** | **74:40** |

קרדיטים
-------

* ריצ'רד ד. ג'יימס - כתיבה, הפקה, אלקטרוניקה, סמפלר

קישורים חיצוניים
----------------

* מידע על האלבום *Selected Ambient Works 85–92* באתר MusicBrainz
* מידע על האלבום *Selected Ambient Works 85–92* באתר AllMusic
* האלבום *Selected Ambient Works 85–92* באתר Discogs
* האלבום *Selected Ambient Works 85–92* באתר ספוטיפיי
* האלבום *Selected Ambient Works 85–92* באתר דיזר
* האלבום *Selected Ambient Works 85–92* באתר אפל מיוזיק
* האלבום *Selected Ambient Works 85–92* באתר טיידל

הערות שוליים
------------

1. 1 2  Selected Ambient Works 85-92, by Aphex Twin, Apollo Records (באנגלית)
2. 1 2  Selected Ambient Works 85-92 : Aphex Twin : Review : Rolling Stone, web.archive.org, ‏2009-05-25
3. ↑  Kiran Sande, Tom Lea, Joseph Morpurgo, Angus Finlayson, Mr Beatnick, Tim Purdom, Robin Jahdi, Tam Gunn, The 100 Best Albums of the 1990s, Fact Magazine, ‏2012-09-03 (באנגלית אמריקאית)
4. 1 2  The Quietus | Features | Rock's Backpages | A Classic Aphex Twin Interview. Simon Reynolds Talks To Richard D. James, The Quietus (באנגלית אמריקאית)
5. 1 2  The Aphex Twin Community / Learn / Interviews & Articles / The Face Magazine, www.aphextwin.nu
6. ↑  ~~~ The definitive RePHLeX ~~~, groups.google.com
7. ↑  The Aphex Twin Community / Learn / Interviews & Articles / Lost in space, web.archive.org, ‏2008-06-03
8. ↑  Mixmag (May 1995) (updated 29/11/2020) – Lanner Chronicle, web.archive.org, ‏2021-03-17
9. ↑  Condé Nast, Aphex Twin: Selected Ambient Works 85-92, Pitchfork (באנגלית אמריקאית)
10. ↑  Selected Ambient Works 85-92 - Aphex Twin : Songs, Reviews, Credits, Awards : AllMusic, web.archive.org, ‏2012-06-08
11. ↑  Aphex Twin logo designer Paul Nicholson shows more unseen sketches · News ⟋ RA, Resident Advisor (באנגלית)
12. ↑  user18081971, SoundCloud (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 6842c81d-ea77-3dfd-abf7-4323add3f4d4

 |